als_Latn dik_Latn sag_Latn
Sot nga parlamenti shqiptar, ishkryeministri Berisha i sugjeroi publikisht Athinës zyrtare të shkojë në Arbitrazh apo në gjykatat e detit.
Gjatë fjalës së tij në Kuvend, Berisha akuzoi kryeministrin Rama se e dërgoi marrëveshjen e detit në Kushtetuese për llogari dhe para të një pale të tretë, duke iu referuar Turqisë.
“Detin në gjykatë e çoi Edi Rama, nuk e çuam ne, e çoi Edi Rama për llogari dhe para të palës së tretë. Unë edhe pse dija çdo gjë për këtë përsëri palës greke i them zotëri qeveria shqiptare është e detyruar të respektojë vendimin e gjykatës. Po të doni shkoni në arbitrazh, në gjykatat e detit, janë dy” deklaroi Berisha.
Si gjatë negociatave, por edhe mbas firmosjes së marrëveshjes më 27 prill 2019, disa shtete partnere të interesuara, si SHBA, Turqia dhe Italia dhanë mesazhe të qarta se marrëveshja nuk ishte bërë në përputhje me të drejtën ndërkombëtare.
Nga ana e Shqipërisë dhe Greqisë, kjo marrëveshje u mbajt e fshehtë jo vetëm në termat e saj teknikë, por edhe për faktin që ishte duke u negociuar. Disa ditë përpara se marrëveshja të firmosej, pakti u denoncua nga mediat.
Rikthimi në vëmendje i marrëveshjes së paktit detar me Greqinë, vjen në një kohë kur mes dy vendeve kanë shpërthyer replika lidhur me shembjen e banesave të minoritarëve grekë në Himarë. Pak ditë më parë, Athina zyrtare kërcënoi me bllokim të procesit të anëtarësimit të Shqipërisë në BE, ndërsa kryeministri Rama i kujtoi fqinji jugor se ka ikur koha kur i pasuri i tregon arat të varfrit.
als_Latn als_Latn als_Latn als_Latn als_Latn als_Latn